Cuneiform Tablet Kt 88/k 604 (AKT 7a 257)
Cuneiform tablet, dated to the Old Assyrian Period (ca. 1950-1850 BC).
Genre: unknown
Transliteration:
um-ma PUZUR₄-a-šùr-ma a-na a-šur-SIPA qí-bi-ma a-ma-kam ma-la ù ší-ni-šu a-šùr-re-ṣí i-na ma-aḫ-ri-kà aṣ-ba-at um-ma a-na-ku-ma 22 TÚG.ḪI.A i-dí-nu-nim um-ma šu-ut-ma IGI a-šùr-ša-du-e IGI {d}IM-ba-ni ša É lá-ra-bi₄-im a-na ša-bi-ri-im 23 TÚG.ḪI.A am-nu i-na ḫu-ra-ma šé-pí-šu ša iz-ku-ru a-na ba-ab DINGIR ar-dí-ma ṭup-pá-áš-nu al-qé ki-ma 22 TÚG.ḪI.A im-nu-ú ù ṭup-pá-am ku-nu-ki-šu-nu ḫu-zi-a ša i-dí-a-šur na-áš-a-kum ta-aḫ-sí-is-tám ša ki-lá-lá-ni nu-uk-ta-nu ṭá-bi-e a-wi-lam₅ kà-ú-na-kum a-šur-re-ṣí ṣa-ba-at-ma ší-im TÚG.ḪI 0.5 ma-na KÙ.BABBAR ša-dí-šu 7 {TÚG}ku-ta-ni 2 TÚG šu-ri-tim e-zi-ba-ba-kum ù ku-ta-nam a-na a-ba-a e-zi-ib ù 4 ku-ta-ni iš-tí šu-dá-ad le-qé-ma iš-té-en₆ ša bi₄-il₅-tim a-na ṣé-er en-nam-a-šùr šé-bi₄-il₅